10 राज्यों में बारिश का अलर्ट, असम में बाढ़ से 142 गांव डूबे, 1500 हेक्टेयर फसल बर्बाद
Monsoon Weather Forecast State-Wise Update; Rainfall Alert In Meghalaya, Sikkim and Assam, Rajasthan, Madhya Pradesh, 
उधर नॉर्थ ईस्ट के राज्यों मेघालय, सिक्किम और असम में भारी बारिश हो रही है। असम में ब्रह्मपुत्र नदी उफान पर है जिससे बाढ़ की स्थिति बन रही है। 33 हजार से ज्यादा लोग इससे प्रभावित हुए हैं।
UP और बिहार समेत देश के 10 राज्यों में हीटवेव से राहत मिलने वाली है। मौसम विभाग ने बिहार, मध्य प्रदेश और उत्तर प्रदेश, राजस्थान, गुजरात में बारिश का अलर्ट जारी किया है। IMD के डायरेक्टर मृत्युंजय महापात्र ने बताया, मानसून पश्चिम बंगाल, झारखंड और बिहार के आसपास के क्षेत्र की ओर बढ़ गया है।
अगले दो दिन इन राज्यों में बारिश की संभावना है। असम में ब्रह्मपुत्र नदी उफान पर है जिससे बाढ़ की स्थिति बन रही है। 33 हजार से ज्यादा लोग इससे प्रभावित हुए हैं।
असम राज्य आपदा प्रबंधन प्राधिकरण (ASDMA) के मुताबिक, बाढ़ के चलते 142 गांवों में पानी भर गया। पूरे असम में 1500 हेक्टेयर से ज्यादा फसल को नुकसान हुआ है।
मौसम विभाग ने राज्य में रेड अलर्ट जारी किया है और गुरुवार तक असम के कई जिलों में बहुत भारी बारिश की भविष्यवाणी की है। सिक्किम में भी बारिश हो रही है।
तमिलनाडु की राजधानी चेन्नई में पिछले 24 घंटे में बारिश जारी है। चेन्नई एयरपोर्ट पर 16 सेमी बारिश दर्ज हुई। अधिकारियों ने सोमवार को स्कूलों में छुट्टी घोषित की।
वहीं UP के बलिया में स्वास्थ्य विभाग ने हीट वेव की वजह से 55 लोगों की मौत से इनकार कर दिया। रविवार को जिला अस्पताल के मुख्य चिकित्सा अधीक्षक डॉ दिवाकर सिंह ने संवाददाताओं से बातचीत में हीट स्ट्रोक से मौत होने की जानकारी दी थी। जिन्हें अब हटा दिया गया है।
उत्तर प्रदेश के स्वास्थ्य विभाग के डायरेक्टर डॉ एके सिंह ने कहा कि मरीजों को सीने में दर्द, सांस लेने में तकलीफ और बुखार की शिकायत थी।
बारिश और मानसून से जुड़ी चार तस्वीरें...
देश के अन्य राज्यों में मौसम का हाल...
बिहार के 27 जिलों में 21 जून तक बारिश का अलर्ट
मौसम विभाग ने राज्य के 27 जिलों में बारिश का ऑरेंज अलर्ट जारी किया है। इसमें पटना, गया, जहानाबाद, शेखपुरा, नवादा, नालंदा, जमुई, लखीसराय, मुंगेर, बांका, भागलपुर, कटिहार, पूर्णिया, अररिया, किशनगंज, मधेपुरा, खगड़िया, बेगूसराय, सहरसा, सुपौल, समस्तीपुर, दरभंगा, मधुबनी, वैशाली, शिवहर, सीतामढ़ी और मुजफ्फरपुर शामिल हैं। पढ़ें पूरी खबर...
UP के 37 जिलों में अगले 48 घंटे तक बारिश की संभावना
रविवार को UP के झांसी, सहारनपुर, बिजनौर में साइक्लोन के असर की वजह से तेज बारिश हुई। पूर्वी UP में लगातार तप रहे प्रयागराज और वाराणसी का तापमान बीते 24 घंटे में 2 डिग्री तक गिर गया है। यहां अधिकतम तापमान 46°C तक चल रहा था। प्रदेश के 37 जिलों में बरसात की संभावना जताई गई है और लोगों को गर्मी से राहत मिलने वाली है। पढ़ें पूरी खबर...
राजस्थान के 4 जिलों में बाढ़, 20 जून तक बारिश, 7 की जान गई
बिपरजॉय तूफान के कारण राजस्थान में भारी बारिश का दौर जारी है। जयपुर मौसम केंद्र ने सोमवार को टोंक, बूंदी, कोटा, बारा, दौसा, सवाईमाधोपुर, करौली में भारी बारिश की संभावना जताई है। यहां ऑरेंज अलर्ट तो अजमेर, जयपुर भीलवाड़ा, चित्तौड़गढ़, झालावाड़, धौलपुर के लिए यलो अलर्ट जारी किया गया है। मौसम केंद्र जयपुर के मुताबिक, 20 जून को बिपरजॉय का असर भरतपुर, कोटा संभाग में रहेगा। पढ़ें पूरी खबर...
19-20 जून को ग्वालियर-चंबल में आंधी के साथ बारिश की आशंका
IMD भोपाल के सीनियर मौसम वैज्ञानिक एचएस पांडे ने बताया कि 19 और 20 जून को ग्वालियर-चंबल संभाग में तेज आंधी के साथ भारी बारिश हो सकती है। गुना, अशोक नगर, शिवपुरी, ग्वालियर, दतिया, भिंड, मुरैना और श्योपुरकलां में हेवी रेन का अनुमान है। टीकमगढ़, निवाड़ी, छतरपुर, रीवा और सतना में भी 20-21 को तेज बारिश होगी। पढ़ें पूरी खबर...
चंडीगढ़ में 16 शहरों में सोमवार को बारिश का यलो-ऑरेंज अलर्ट
चंडीगढ़ मौसम विभाग ने आज भी अंबाला सहित 6 शहरों को ऑरेंज अलर्ट पर रखा है। इनमें कैथल, थानेसर, गुहला, पेहोवा, शाहाबाद, अंबाला शहर शामिल हैं। मौसम विभाग ने संभावना जताई है कि यहां गरज-चमक के साथ 60 किलोमीटर रफ्तार से हवाएं भी चलेंगी। पढ़ें पूरी खबर...
हिमाचल प्रदेश में 21 जून तक प्री मानसून की दस्तक
मौसम विभाग के अनुसार, हिमाचल प्रदेश में बिपरजॉय का असर अगले दो-तीन दिन रहेगा। इस बीच प्रदेश में 21 जून तक प्री मानसून दस्तक दे सकता है। 20 और 21 जून को वेस्टर्न डिस्टरबेंस थोड़ा कमजोर पड़ेगा, लेकिन 22 जून को दोबारा यलो अलर्ट जारी किया गया है। पढ़ें पूरी खबर...